સામગ્રી: સમાચાર સંસ્થા એએનઆઈના મતે આ મજૂરો સુખદેવવિહાર ફ્લાઇઓવર પરથી પર ચાલીને પોતાનાં ગૃહરાજ્યો તરફ જઈ રહ્યા હતા, એ વખતે કૉંગ્રેસનેતાએ તેમની મુલાકાત કરી. 

મજૂરો સાથેની મુલાકાતની તસવીરો કૉંગ્રેસે પોતાના ટ્વિટર હૅન્ડલ પરથી ટ્વીટ કરી અને લખ્યું કે લોકોનું દુઃખ માત્ર એ જ નેતા સમજી શકે કે જેને તેની ચિંતા હોય. 

Twitter કન્ટેન્ટ પૂર્ણ, 1

જોકે, આ ઘટનાને કેન્દ્રીય મંત્રી આર. કે. સિંહે 'ફોટો-ઑપ' (તસવીર ખેંચાવવાની તક) ગણાવી છે. 

તેમણે સવાલ કર્યો કે શું રાહુલ ગાંધીને 50 દિવસ બાદ આજે પ્રવાસી મજૂરોની યાદ આવી?

સંરક્ષણ નિર્માણક્ષેત્રે FDI 74 ટકા કરાશે : નિર્મલા સીતારમણ 

આત્મનિર્ભર ભારત પૅકેજ અંતર્ગત અપનારા ચોથા હપ્તાની જાહેરાત નાણામંત્રી નિર્મલા સીતારમણે શનિવારે કરી. 

12 મેના રોજ વડા પ્રધાન નરેન્દ્ર મોદીએ રાષ્ટ્રને સંબોધિત કરતી વખતે 20 લાખ કરોડ રૂપિયાના આર્થિક પૅકેજની જાહેરાત કરી હતી. જે બાદ નાણામંત્રી નિર્મલા સીતારમણ સતત પત્રકારપરિષદ યોજીને આ અંતર્ગત કઈકઈ સહાયમાં કેટલા રૂપિયા આપવામાં આવશે, એ અંગે જાહેરાત કરી રહ્યાં છે. 

શનિવારે તેમણે સતત ચોથી પત્રકારપરિષદ સંબોધી. આ પહેલાની ત્રણેય પત્રકારપરિષદમાં તેમણે એમએસએમઈ, પ્રવાસી મજૂરો, ખેતિ અને પશુપાલન માટે મહત્ત્વની જાહેરાતો કરી હતી. 

નિર્મલા સીતારમણના ભાષણના મુખ્ય મુદ્દા 

કોરોના વાઇરસ : તોફાન હજી આવ્યું નથી, હજી હવે આવશે - રાહુલ ગાંધી

કૉંગ્રેસનેતા રાહુલ ગાંધીએ વીડિયો કૉન્ફરન્સ થકી પત્રકારપરિષદને સંબોધતાં કહ્યું કે આજે આપણા દેશના ગરીબ લોકોને પૈસાની જરૂર છે. હું વડા પ્રધાન નરેન્દ્ર મોદીને પ્રાર્થના કરું છું કે તેમણે પૅકેજનું ફરી મૂલ્યાંકન કરવું જોઈએ.

રાહુલે કહ્યું કે વડા પ્રધાને પૈસા સીધા ખેડૂતોના ખાતામાં મોકલવાની જરૂર છે. આ લોકો આપણું ભવિષ્ય છે.

રાહુલ ગાંધીએ એક પ્રશ્નનો જવાબ આપતાં કહ્યું કે આ વખતે કોઈની પર દોષનો ટોપલો નાખવાનો નથી. સરકાર, વિપક્ષ અને આપણા સૌની જવાબદારી છે કે સાથે મળીને આ સ્થિતિમાંથી બહાર નીકળીએ.

તેમણે કહ્યું, "હું સરકાર પર પ્રેમથી દબાણ ઊભું કરવા માગું છું, મને વિશ્વાસ છે કે સરકાર મારી વાત માનશે."

"આ મારા વિચારો નથી, અલગ-અલગ વર્ગના લોકોના વિચારો છે. જેને હું આગળ મૂકી રહ્યો છું. મને વિશ્વાસ છે કે નરેન્દ્ર મોદી એ વાતો સ્વીકારશે."

વિશ્વમાં મોતનો આંકડો ત્રણ લાખને પાર

દુનિયાભરમાં કોરોના વાઇરસના સંક્રમણના કેસોની સંખ્યા 45 લાખને પાર પહોંચી ગઈ છે. જોહ્ન હૉપકિન્સ...\nઅગાઉની સામગ્રીનો સારાંશ નીચે મુજબ કરી શકાય છે:
કૉંગ્રેસના નેતા રાહુલ ગાંધીએ આજે દિલ્હીમાં પગપાળા વતન જઈ રહેલા પ્રવાસી મજૂરો સાથે મુલાકાત કરી.